Ministru kabineta noteikumu projekta “Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē” sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Izglītības attīstības pamatnostādnēs 2014. – 2020. gadam norādīts, ka izglītības attīstības politikas virsmērķis ir kvalitatīva un iekļaujoša izglītība personības attīstībai. Lai nodrošinātu minētā virsmērķa izpildi, Izglītības un zinātnes ministrija (turpmāk – ministrija) plāno atalgojuma palielināšanu pedagogiem saskaņā ar indikatīvo pedagogu darba samaksas pieauguma grafiku laikposmam no 2018. gada 1. septembra līdz 2022. gada 31. decembrim saistīt ar augstas izglītības kvalitātes nodrošināšanu ikvienā skolā.  Tiek plānots, ka noteikumi stāsies spēkā 2020. gada 1. augustā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projektu **“** Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē” (turpmāk – Projekts) ministrija ir izstrādājusi, pamatojoties uz Izglītības likuma 14. panta 41. un 42. punktu. Vienlaikus Projektam pievienotajā protokollēmuma projektā ir paredzēts sagatavot un iesniegt Saeimas Izglītības, kultūras un zinātnes komisijā priekšlikumus grozījumiem Izglītības likumā (Nr.1206/Lp12) 3.lasījumam, atbilstoši precizējot Izglītības likuma 14.panta 41., 42.punkta un 60.panta 32 daļas redakcijas ar mērķi kā prioritāti vispārējās izglītības iestāžu pedagogu darba samaksas finansēšanā vidējās izglītības pakāpē noteikt izglītības iestādē sniegtās izglītības kvalitāti. Minimāli pieļaujamo izglītojamo skaitu ņem vērā vispārējās izglītības iestāžu pedagogu darba samaksas finansēšanā vidējās izglītības pakāpē, ja netiek izpildīti kvalitātes kritēriji. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Izglītības kvalitātes rādītāji un pedagogu darba samaksas finansēšanas kārtība**  Viens no Eiropas un Latvijas izglītības sistēmas pamatprincipiem ir – nodrošināt līdzvērtīgas iespējas saņemt labu izglītību ikvienam bērnam, neatkarīgi no ģimenes materiālā stāvokļa un skolas atrašanās vietas. OECD PISA pētījumi rāda, ka Latvijā ir izcilas pasaules līmeņa skolas, bet ir arī tādas, kurās izglītojamo zināšanu līmenis ir vājš. Līdzīga situācija jau vairāku gadu garumā ir ar obligāto centralizēto eksāmenu (turpmāk – OCE) rezultātiem. Izglītojamo sniegums ir ļoti atšķirīgs matemātikas, latviešu valodas un svešvalodas OCE, gan arī dažādu vidējās izglītības iestāžu starpā. Tāpēc OCE rezultātu celšana ir izraudzīta par vienu no izglītības iestādes sniegtās izglītības kvalitātes rādītājiem. Jāņem vērā arī fakts, ka šobrīd izglītības sistēmā OCE rezultāti ir pamatdati, ko iespējams izmantot vispārējās vidējās izglītības standartā noteikto sasniedzamo izglītības procesa rezultātu salīdzināšanai. Par vispārējās vidējās izglītības standartā noteikto sasniedzamo izglītības procesa rezultātu liecina arī 12.klases beidzēju gada atzīmes katrā mācību priekšmetā, tomēr minētajiem vērtējumiem piemīt zināma subjektivitāte, tādēļ tiešā veidā tie nav izmantojami izglītības iestādes sniegtās izglītības kvalitātes mērījumos.  Projektā ietverta norma, kas nosaka, ka aprēķinot un sadalot valsts budžeta finansējumu vispārējās izglītības iestāžu vispārējās vidējās izglītības programmu īstenošanā iesaistīto pedagogu darba samaksai atbilstoši normatīvajiem aktiem par valsts budžeta finansējuma aprēķināšanu un sadalīšanu, ņem vērā šādus kvalitātes kritērijus:  1) vispārējās izglītības iestādes vispārējās vidējās izglītības programmu īstenošanas kvalitāti spēkā esošajā akreditācijā, kas ir novērtēta ar kvalitātes vērtējuma līmeni, kas nav zemāks par III kvalitātes vērtējuma līmeni (labi), konkrētās kvalitātes vērtēšanas jomās (mācību saturs; mācīšanas kvalitāte; atbalsts mācību darba diferenciācijai; iekārtas un materiāltehniskie resursi; fiziskā vide);  2) 12. klases izglītojamo kārtoto obligāto centralizēto eksāmenu rezultātu indeksu (turpmāk – OCE indekss), kas ir vienāds vai lielāks par 60 procentiem (ar pārejas periodu, kurā no 2020. gada 1. septembra līdz 2025. gada 31. augustam OCE indekss ir vienāds vai lielāks par 40 procentiem, savukārt no 2025. gada 1. septembra līdz 2029. gada 31. augustam OCE indekss ir vienāds vai lielāks par 50 procentiem).  Vienlaikus Projekts kā kritēriju pedagogu darba samaksas finansēšanai atbilstoši normatīvajiem aktiem par valsts budžeta mērķdotācijas aprēķināšanu un sadalīšanu nosaka arī minimāli pieļaujamo izglītojamo skaitu kārtējā gada 1.septembrī, ko izglītības iestāde līdz kārtējā gada 5. septembrim ir ievadījusi un apstiprinājusi Valsts izglītības informācijas sistēmā (turpmāk arī – VIIS). Minimālais izglītojamo skaits tiek ņemts vērā, aprēķinot un sadalot valsts budžeta finansējumu vispārējās izglītības iestāžu vispārējās vidējās izglītības programmu īstenošanā iesaistīto pedagogu darba samaksai, ja izglītības iestāde neatbilst noteiktajiem kvalitātes kritērijiem.  Normatīvais regulējums par vispārējās izglītības iestāžu un vispārējās izglītības programmu akreditāciju paredz, ka izglītības iestāde, saņemot iepriekš minētajās jomās II kvalitātes vērtējuma līmeni (pietiekami), var tikt akreditēta uz sešiem gadiem. Līdz 2025.gadam tiek plānots pilnveidot normatīvo regulējumu par vispārējās izglītības iestāžu un vispārējās izglītības programmu akreditāciju, ņemot vērā, ka mainās vispārējās vidējās izglītības saturs. Iepriekš minēto iemeslu dēļ Projektā paredzēts, ka, vērtējot vispārējās izglītības iestādes atbilstību sniegtās izglītības kvalitātes kritērijiem, izglītības programmu īstenošanas kvalitāte spēkā esošajā akreditācijā tiek ņemta vērā no 2025. gada 1. septembra.  Aprēķinot OCE indeksu, ministrija ņem vērā:   * katra vispārējās izglītības iestādes 12. klases izglītojamā, kurš kārtojis attiecīgo OCE, rezultātus, * 12. klases izglītojamo, kuri kārtojuši attiecīgo OCE, skaitu, * katra 12. klases izglītojamā, kas reģistrēts VIIS mācību gada beigās, gada vērtējumu mācību priekšmetos, kuros tiek kārtoti OCE, * 12. klases izglītojamo, kas nav kārtojuši attiecīgo OCE, skaitu.   Izmantojot minētos datus un Projekta pielikumā minētās formulas, tiek aprēķināta vidējā svērtā vērtība katram OCE.  *Piemēram:* Vidusskolā XXX   |  |  |  |  |  |  |  | | --- | --- | --- | --- | --- | --- | --- | | Izglītojamo skaits 12.klasē mācību gada sākumā | | | | | | 12 | | mācību gada beigās | | | | | | 11 | |  |  | OCE kārtojušo skaits | | | | 9 | |  |  | pārtraukuši mācības skolā | | | | 2 | |  | | | OCE rezultāti (%) | Gada atzīme (ballēs) |  | | | **Izglītojamie** | | | Matemātika | |  | | | Jānis | | | 30 | 4 |  | | | Pēteris | | | 10 | 4 |  | | | Anna | | | 60 | 6 |  | | | Ināra | | | 70 | 8 |  | | | Ilze | | | 56 | 5 |  | | | Rūdis | | |  | 4 | Atbrīvots no eksāmenu kārtošanas | | | Roberts | | |  | 3 | Izstājies no skolas pirms eksāmeniem | | | Valdis | | | 69 | 6 | Iestājies skolā otrajā semestrī | | | Jēkabs | | | 6 | 4 |  | | | Liene | | | 39 | 4 |  | | | Oskars | | |  |  | Pārtraucis mācības šajā skolā | | | Ieva | | | 31 | 5 |  | | | Aija | | |  |  | Pārtraukusi mācības šajā skolā | |   ∑M – izglītojamo, kas kārtoja **matemātikas OCE, iegūto vērtējumu summa** izteikta procentpunktos – 371,  – **vidējā gada atzīme** matemātikā tiem izglītojamiem, kas nekārtoja OCE – 3,5 balles, kas ir 35 procentpunkti,  - **vidējais vērtējums matemātikas OCE** tiem izglītojamiem, kas kārtoja eksāmenu – 41,22 procentpunkti  - **vidējā gada atzīme matemātikā** tiem izglītojamiem, kas kārtoja OCE – 5,11 balles, kas ir 51,11 procentpunkti,  **-** subjektivitātes koeficients **= 41,22/51,11=0,81**  **V1 – vidējā svērtā matemātikas OCE vērtība**  = (371+35\*0,81\*4)/12 = **40,33**  Līdzīgi tiek aprēķinātas arī latviešu valodas un svešvalodas OCE vidējās svērtās vērtības.  **OCE indekss ir mazākā no trijām aprēķinātajām OCE vidējām svērtajām vērtībām.**    **Projekta noslēguma jautājumos paredzēts, ka līdz 2023. gada 1. augustam OCE indeksu aprēķina, summējot trīs aprēķinātās**  **OCE vidējās svērtās vērtības un dalot summu ar trīs.**  OCE indeksa aprēķināneņem vērā vispārējās izglītības iestādes izglītojamo skaitu, kas ievadīts VIIS vēlāk, t.i., mācību gada laikā. Tomēr būtiski ir tas, ka izglītojamo, kas uzņemti izglītības iestādes 12. klasē mācību gada laikā, mācību rezultāti var gan paaugstināt, gan pazemināt OCE indeksu atkarībā no tā, vai viņi ir kārtojuši OCE un saņēmuši gada atzīmes.  Savukārt izglītības iestādēm, kurām mācību gada laikā no 12. klases nav izstājušies izglītojamie un visi ir kārtojuši OCE, katra OCE vidējā svērtā vērtība būs vienāda ar katra OCE vidējo vērtību.  Ņemot vērā, ka vidējās izglītības mērķis ir dot vispusīgas zināšanas, prasmes un kompetences un sagatavot skolēnus izglītības turpināšanai augstskolās un koledžās, kā arī lai skolēns būtu gatavs turpināt izglītības ieguvi augstskolā vai koledžā, tam ir jābūt pietiekami sagatavotam jau vidusskolā, ministrija ir izvirzījusi mērķi stiprināt augstskolu uzņemšanas noteikumus. Šobrīd skolēnu sagatavotību un iegūtās zināšanas, prasmes un kompetences vislabāk apliecina tieši centralizēto eksāmenu rezultāti. Līdz ar to centralizēto eksāmenu rezultāti ir objektīvs kritērijs studētgribētāju atlasei. 30.08.2018. Valsts sekretāru sanāksmē ir izsludināts noteikumu projekts "Grozījumi Ministru kabineta 2006.gada 10.oktobra noteikumos Nr.846 "Noteikumi par prasībām, kritērijiem un kārtību uzņemšanai studiju programmās"" (VSS-913) (pieejams: http://tap.mk.gov.lv/lv/mk/tap/?pid=40462429). Grozījuma būtība ir noteikt, ka visu OCE rezultāti, proti, centralizētā eksāmena latviešu valodā, matemātikā un svešvalodā vērtējumi, ir jāņem vērā konkursā uz studiju vietu augstākās izglītības studiju programmā. Plānots, ka grozījumi stājas spēkā 2019.gada 1.janvārī, lai dotu laiku augstskolām un koledžām sagatavoties izmaiņām, kā arī laicīgi informētu studētgribētājus par grozījumos noteiktajām uzņemšanas prasībām.  Projekts paredz, ka, ja kvalitātes kritēriji (OCE indekss un izglītības programmu īstenošanas kvalitāte spēkā esošajā akreditācijā) atbilst izvirzītajām prasībām, tad izglītības iestāde saņem valsts finansējumu vispārējās vidējās izglītības programmu īstenošanā iesaistīto pedagogu darba samaksai saskaņā ar normatīvo regulējumu par kārtību, kādā ministrija aprēķina un sadala valsts budžeta finansējumu izglītības iestāžu pedagogu darba samaksai, aprēķinot finansējumu tikai par VIIS reģistrētajiem izglītojamajiem pat, ja izglītojamo skaits ir mazāks nekā Projektā paredzēts.  Valsts turpina piedalīties minēto pedagogu darba samaksas finansēšanā pilnā apmērā līdz nākamā gada 31. augustam, ja izglītības iestāde neatbilst programmu īstenošanas kvalitātes vai OCE indeksa kritērijiem, neatkarīgi no izglītojamo skaita vidējās izglītības posmā.  Valsts 50% apmērā turpina piedalīties minēto pedagogu darba samaksas finansēšanā no nākamā gada 1.septembra līdz aiznākamā gada 31.augustam, ja izglītojamo skaits ir lielāks par Projektā noteikto, bet izglītības iestāde otro gadu pēc kārtas neatbilst programmu īstenošanas kvalitātes vai OCE indeksa kritērijiem.  Valsts nepiedalās minēto pedagogu darba samaksas finansēšanā, ja izglītojamo skaits kārtējā gada 1.septembrī ir mazāks par noteikumu projektā minēto un izglītības iestāde otro gadu pēc kārtas neatbilst programmu īstenošanas kvalitātes vai OCE indeksa kritērijiem, vai arī gadījumā, ja izglītojamo skaits atbilst noteikumu projektā noteiktajam skaitam, tomēr izglītības iestāde jau trešo gadu pēc kārtas neatbilst programmu īstenošanas kvalitātes vai OCE indeksa kritērijiem.  **Minimāli pieļaujamais izglītojamo skaits un kritēriji maksimāli pieļaujamā izglītojamo skaita noteikšanai**  Projektā noteiktais minimālais izglītojamo skaits nav attiecināms uz klašu atvēršanu, bet gan kontekstā ar Izglītības likuma 14. panta 42. punktu un 60. panta 3.2 daļu saistīts ar pedagogu, kas nodarbināti vispārējās izglītības iestāžu īstenotajās vispārējās vidējās izglītības programmās, darba samaksas finansēšanu.  Attiecībā par vispārējās izglītības iestādēm MK jau šobrīd ir noteicis kārtību izglītojamo uzņemšanai vispārējās izglītības iestādēs un speciālajās pirmsskolas izglītības grupās un atskaitīšanai no tām, kā arī pārcelšanai uz nākamo klasi (MK 2015. gada 13. oktobra noteikumi Nr. 591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”.) Šo noteikumu 12. un 61. punkts nosaka minimālo izglītojamo skaitu 10. klasē vai kopumā 10. – 12. klasē pašvaldības dibinātā vai valsts augstskolas dibinātā vispārējās vidējās izglītības iestādē. Taču norādāms, ka, atšķirībā no Projekta, minētās normas attiecas tieši uz tiesībām atvērt klasi, un tas nav saistīts ar pedagogu darba samaksas finansēšanas aspektu.  Savukārt no IL 14. panta 41. punktā ietvertā deleģējuma spēkā stāšanās brīža MK ir tiesīgs noteikt minimāli pieļaujamo izglītojamo skaitu vispārējās izglītības iestāžu klasē vai klašu grupā vidējās izglītības pakāpē kontekstā ar pedagogu darba samaksas finansēšanu.  Izglītības iestāžu tīkla izveide, kas veicina kvalitatīvas izglītības pieejamību un resursu efektīvu izmantošanu, neapšaubāmi atbilst tiem mērķiem, kurus pēc būtības ietver likumdevēja noteiktais regulējums IL un Vispārējās izglītības likumā. Ministrija ir analizējusi VIIS pieejamo informāciju par vidējo izglītojamo skaituvidējās izglītības pakāpē vispārējās izglītības iestādēs Latvijas administratīvajās teritorijās.  Secināts, ka nacionālās nozīmes attīstības centros (republikas pilsētās) vidējās izglītības pakāpes klasēs vidējais klašu piepildījums ir 23,77 izglītojamie. Mazākais klašu piepildījums ir Oskara Kalpaka Liepājas 15. vidusskolā – 10,9 izglītojamie, savukārt lielākais klašu piepildījums ir Daugavpils 13. vidusskolā – 39 izglītojamie.  Reģionālās nozīmes attīstības centru (21 novadu pilsētas) vidējais klašu piepildījums ir 17,57 izglītojamie.  Pierīgas pašvaldību novados – Ādaži, Babīte, Carnikava, Garkalne, Ikšķile, Inčukalns, Ķekava, Mārupe, Olaine, Salaspils, Saulkrasti un Stopiņi, – kuru administratīvajā teritorijā skolēnu skaits (vispārizglītojošās dienas skolās, izņemot izglītojamos sociālās aprūpes centros) ir 3,5 skolēni un vairāk uz vienu kvadrātkilometru, vidējais klašu piepildījums ir 19,28 izglītojamie. Mazākais klašu piepildījums ir Baložu vidusskolā – 11,33 izglītojamie, bet lielākais klašu piepildījums ir Ulbrokas vidusskolā – 26,33 izglītojamie.  Parējos novados vidējais klašu piepildījums ir 13,43 izglītojamie. Mazākais klašu piepildījums ir Raunas vidusskolā – 5 izglītojamie, lielākais klašu piepildījums ir Sventes vidusskolā – 33,67 izglītojamie. Vispārējās vidējās izglītības iestādēs, kas atrodas Latvijas austrumu pierobežas pašvaldību (Alūksnes, Viļakas, Baltinavas, Kārsavas, Ciblas, Ludzas, Zilupes, Dagdas, Krāslavas, Daugavpils novads) teritorijā, vidējās izglītības pakāpes klašu grupā ir 15,15 izglītojamie. Mazākais klašu piepildījums ir Istras vidusskolā – 7 izglītojamie, lielākais klašu piepildījums ir Sventes vidusskolā – 33,67 izglītojamie.  Savukārt Cēsu 2. vakara (maiņu) vidusskolā tiek īstenota tikai vispārējās vidējās izglītības profesionāli orientētā virziena programma apcietināto izglītošanai (programmas kods 31014012), kurā 2017./2018. mācību gadā mācās 21 skolēns (10. klasē mācās 12 skolēni, 11. klasē – 5 skolēni un 12. klasē – 4 skolēni). Noteikumu projekts nav attiecināms uz Cēsu audzināšanas iestādes nepilngadīgajiem – Cēsu 2. vakara (maiņu) vidusskolu, kas vēsturiski ir veidota kā “cietuma” skola. Izglītības programmas apcietināto mācībām īsteno arī Jelgavas vakara (maiņu) vidusskola, kurā programmu apgūst 11 izglītojamie (kopējais izglītojamo skaits izglītības iestādē – 153); Liepājas vakara (maiņu) vidusskola, kurā izglītības programmu apcietināto mācībām īsteno 26 izglītojamie (kopējais izglītojamo skaits izglītības iestādē – 277); Rīgas 9. vakara (maiņu) vidusskola, kurā programmu apgūst 45 izglītojamie (kopējais izglītojamo skaits izglītības iestādē – 396); Rīgas 14. vakara (maiņu) vidusskola, kurā izglītības programmu apcietināto mācībām īsteno 20 izglītojamajiem (kopējais izglītojamo skaits izglītības iestādē – 246); Valmieras 2. vidusskola, kurā izglītības programmu apcietināto mācībām apgūst 53 izglītojamie (kopējais izglītojamo skaits izglītības iestādē – 380); Jēkabpils vakara (maiņu) vidusskola kurā izglītības programmu apcietināto mācībām apgūst 17 izglītojamie (kopējais izglītojamo skaits izglītības iestādē –146).  Tas, ka tiek pieļauta vienas klases, nevis divu paralēlklašu, esamība, ietverts normā, kas nosaka izglītojamo skaitu valsts un privātās augstskolas vispārējās izglītības iestādē un pārējo novadu (izņemot Pierīgas novadus), kā arī atsevišķu reģionālās nozīmes attīstības centru (novadu pilsētu) – Aizkraukles, Alūksnes, Balvu, Bauskas, Dobeles, Gulbenes, Krāslavas, Madonas, Preiļu, Saldus, Siguldas, Smiltenes, Talsu un Valkas (minētas pilsētas, kuras atbilst nosacījumiem 2017./2018.m.g.) – teritorijās, kur kādā no minētajām novada pilsētām ir tikai viena vidusskola (neskaitot vidusskolu ar valsts ģimnāzijas statusu).  No iepriekš minētā attiecībā par valsts augstskolu dibinātām vispārējās izglītības iestādēm izriet, ka viena klase, nevis divas paralēlklases, ir pieļaujama valsts augstskolas izglītības iestādē - Austrumlatvijas Tehnoloģiju vidusskolā, jo izglītības iestāde īsteno tikai vispārējās vidējās izglītības matemātikas, dabaszinību un tehnikas virzienu programmu, un izglītojamie tiek sagatavoti Rēzeknes Tehnoloģiju augstskolai.  Izglītības iestādēm, kas, pamatojoties uz Latvijas Republikas divpusēju vai daudzpusēju starptautisku līgumu, īsteno vispārējās vidējās izglītības programmu (Latvijas Starptautiskā skola; Rīgas Starptautiskā skola; Žila Verna Rīgas Franču skola; King’s College, Britu vidusskola Latvijā; Starptautiskā vidusskola “Ekziperī”), Projektā paredzēto regulējumu piemēro, ievērojot minēto izglītības iestāžu darbības specifiku. Vispārējās izglītības iestādēs, kas īsteno vispārējās vidējās izglītības programmu uz starptautiska līguma pamata, tiek noteikts **minimāli pieļaujamais izglītojamo skaits** vispārējās izglītības iestādes vidējās izglītības pakāpes klašu grupā – 33 izglītojamie.  **Līdz 2018. gada aprīlim ir noslēgti un spēkā šādi starpvaldību līgumi:** Latvijas Republikas valdības un Amerikas Savienoto Valstu valdības līgums par privātās izglītības iestādes “Latvijas Starptautiskā Skola” darbības nodrošināšanu (noslēgts 12.03.2003.); Latvijas Republikas valdības un Francijas Republikas valdības kultūras, izglītības, tehnikas, zinātnes un tehnoloģijas sadarbības līgums (noslēgts 14.04.1997.); Latvijas Republikas valdības un Polijas Republikas valdības Līgums par sadarbību kultūrā un izglītībā (noslēgts 29.03.2006.); Latvijas Republikas valdības un Ukrainas valdības līgums par sadarbību izglītības, zinātnes, jaunatnes un sporta jomā (noslēgts 29.09.2017.); Latvijas Republikas Valdības un Izraēlas Valsts Valdības nolīgums par sadarbību izglītības, kultūras un zinātnes jomā (noslēgts 27.02.1994.); Līgums starp Latvijas Republikas valdību, Igaunijas Republikas valdību un Lietuvas Republikas valdību par kopējās izglītības telpas izveidi starp Baltijas valstīm vispārējā vidējā un profesionālajā izglītībā (līdz augstākās izglītības pakāpei) (noslēgts 10.07.1998.).  Projekts paredz arī normu, kas attiecināma uz normatīvajos aktos noteikto pierobežas teritoriju, kas ir Eiropas Savienības ārējā sauszemes robeža, pašvaldību un privātajām vispārējās izglītības iestādēm, izņemot novadu pilsētu izglītības iestādes, nosakot, ka vidējās izglītības pakāpes klašu grupā – 22 izglītojamie.  Vienlaikus Projektā ietverti kritēriji maksimāli pieļaujamā izglītojamo skaita noteikšanai. Maksimāli pieļaujamo izglītojamo skaitu nosaka izglītības iestādes vadītājs, kurš faktiski vislabāk ir informēts par izglītības iestādes platību, pieejamajiem resursiem, telpu piemērotību, personāla pieejamību u.c. ar iestādes darbību saistītiem jautājumiem. Maksimālo izglītojamo skaitu klasē un klašu grupā nosaka, ievērojot normatīvajā regulējumā (spēkā esošie MK 2002. gada 27. decembra noteikumi Nr. 610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas”) noteikto minimālo platību viena izglītojamā vietai: mācību telpā — 2 m2; ķīmijas un fizikas kabinetā — 2,4 m2; mājturības un tehnoloģiju kabinetā — 4,65 m2; sporta zālē — 8 m2; datorklasē – 3 m2.  Līdztekus izglītības iestādes vadītājs ņem vērā pedagoģiskā un atbalsta personāla pieejamību, ievērojot, ka šādā gadījumā maksimālais izglītojamo skaits klasē un klašu grupā nedrīkst pārsniegt izglītojamo skaitu, kas noteikts atbilstoši minētajiem MK 2002. gada 27. decembra noteikumiem Nr. 610. |
| 3. | Projekta izstrādē iesaistītās institūcijas un publikas personas kapitālsabiedrības | Ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pēc 2017./2018. mācību gada datiem ir 364 vispārējās vidējās izglītības iestādes, tajā skaitā 333 vidusskolas, 27 vakara (maiņu) vai neklātienes un 4 speciālās izglītības iestādes. 329 izglītības iestādes ir pašvaldību dibinātas un 33 ir privātas izglītības iestādes. Regulējums var ietekmēt 37179 izglītojamos, kas mācās vispārējās izglītības programmās (10.klasē – 12507, 11.klasē – 12367, 12.klasē – 12296), kā arī izglītojamo vecākus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
|  | 2018.gads | | Turpmākie trīs gadi (*euro*) | | | | | |
| 2019. | | 2020. | | 2021. | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam | |
| 1 | 2 | 3 | 4 | 5 | 6 | 7 | 8 | |
| 1. Budžeta ieņēmumi | 351 383 484 | 0 | 351 783 718 | 0 | 351 783 718 | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 351 383 484 | 0 | 351 783 718 | 0 | 351 783 718 | 0 | 0 | |
| 2. Budžeta izdevumi | 351 383 484 | 0 | 351 783 718 | 180 000 | 351 783 718 | 180 000 | 180 000 | |
| 2.1. valsts pamatbudžets | 351 383 484 | 0 | 351 783 718 | 180 000 | 351 783 718 | 180 000 | 180 000 | |
| 3. Finansiālā ietekme | 0 | 0 | 0 | -180 000 | 0 | -180 000 | -180 000 | |
| 3.1. valsts pamatbudžets | 0 | 0 | 0 | -180 000 | 0 | -180 000 | -180 000 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 | |
| 5. Precizēta finansiālā ietekme | X | 0 | X | 0 | X | 0 | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekta īstenošanai nepieciešams pielāgot Valsts izglītības informācijas sistēmu. Ņemot vērā noteikumu projektā ietverto normu spēkā stāšanās termiņus, arī Valsts izglītības informācijas sistēmas pielāgošana (jaunas funkcionalitātes izstrāde) jaunajam regulējumam plānota pakāpeniski 2019, 2020, 2021 gadā. Indikatīvi nepieciešamais papildus finansējums sistēmas pielāgošanas pakalpojumiem prognozēts 180 000 *euro* apmērā (450 cilvēkdienas x 400 *euro* = 180 000 *euro*) 2019. gadam, 180 000 *euro* apmērā 2020. gadam, 180 000 *euro* apmērā 2021. gadam.  No 2022. gada plānoti sistēmas uzturēšanas (sistēmas problēmu, kļūdu novēršanas un profilaktiskās uzturēšanas pakalpojumi) izdevumi 54 000 *euro* apmērā (10% no izstrādes izmaksām) ik gadu.  Vienas cilvēkdienas izmaksas tiek plānotas 400 *euro* apmērā, ņemot vērā šobrīd esošās cilvēkdienas izmaksas IT tirgū. Ministrijas veiktajos iepirkumos par līdzīgiem programmēšanas darbiem pretendentu iesniegtajos piedāvājumos 1 cilvēkdienas cena 2017. gadā bija 400 *euro*/dienā. Darba apjoms sistēmas pielāgošanai (450 cilvēkdienas) aprēķinos noteikts kā ekspertu novērtējums. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | |
| 8. Cita informācija | Jautājums par papildus nepieciešamo finansējumu 180 000 *euro* apmērā 2019. gadam, 180 000 *euro* apmērā 2020. gadam, 180 000 *euro* apmērā 2021. gadam, 54 000 *euro* apmērā 2022. gadam un turpmāk ik gadu, lai nodrošinātu Valsts izglītības informācijas sistēmas pielāgošanu noteikumu īstenošanai, izskatāms likumprojekta "Par vidēja termiņa budžeta ietvaru 2019., 2020. un 2021. gadam" un likumprojekta "Par valsts budžetu 2019.gadam" sagatavošanas procesā kopā ar visu ministriju un citu valsts pārvaldes iestāžu prioritāro pasākumu pieprasījumiem. | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Izdarāmi grozījumi Ministru kabineta 2015. gada 13. oktobra noteikumos Nr. 591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”, svītrojot normas par minimālo skolēnu skaitu klasē un klašu grupā vidējās izglītības pakāpē.  Izdarāmi grozījumi Ministru kabineta 2010.gada 17.augusta noteikumos Nr. 788 “Valsts izglītības informācijas sistēmas saturs, uzturēšanas un aktualizācijas kārtība”, paredzot, ka izglītības iestādei šajā informācijas sistēmā ir jāievada dati par izglītojamo gada atzīmi mācību priekšmetā, kurā kārto centralizēto eksāmenu, kā arī centralizētā eksāmena vērtējums.  Ir grozāmi Ministru kabineta 2016. gada 5. jūlija noteikumos Nr. 447 “ Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, paredzot regulējumu, kā tiks diferencēts finansējums pedagogu darba samaksai, ievērojot Projektā ietverto kārtību un kritērijus, kas izglītības iestādei jāizpilda. Līdztekus ir nepieciešams precizēt arī Ministru kabineta 2017. gada 25. jūlija noteikumus Nr. 420 “Kārtība, kādā valsts finansē darba samaksu pedagogiem privātajās izglītības iestādēs” atbilstoši Projektā noteiktajam. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā to, ka sākotnēji Valsts sekretāru 2018. gada 14. jūnija sanāksmē tika izsludināts atsevišķs MK noteikumu projekts par minimāli pieļaujamo izglītojamo skaitu un kritērijiem maksimāli pieļaujamā izglītojamo skaita noteikšanai klasē un klašu grupā vidējās izglītības pakāpē vispārējās izglītības iestādēs (VSS-584), notikušas sarunas par minēto plānoto regulējumu:  -2018. gada 5. aprīlī noticis ministrijas rīkots seminārs pašvaldību izglītības pārvaldēm un speciālistiem, kurā izglītības pārvalžu pārstāvji un izglītības speciālisti informēti par sākotnēji plānoto noteikumu projektu (VSS-584);  -2018. gada 20. aprīlī notikušas Latvijas Lielo pilsētu asociācijas un ministrijas sarunas par sākotnēji plānotā noteikumu projekta (VSS-584) pilnveides iespējām;  -2018. gada 8. maijā par sākotnēji plānoto noteikumu projektu (VSS-584) ministrija informēja Saeimas Izglītības, kultūras un zinātnes komisiju;  -2018. gada 25. jūlijā sākotnēji plānotā noteikumu projekta (VSS-584) starpinstitucionālajā saskaņošanas sanāksmē tās dalībnieki tika informēti par plānotajiem ar šo noteikumu projektu veiktajiem papildinājumiem, kas saistāmi ar kritērijiem un kārtību pedagogu darba samaksas finansēšanai. |
| 2. | Sabiedrības līdzdalība projekta izstrādē | Seminārs pašvaldību izglītības pārvaldēm un speciālistiem, sarunas ar Latvijas Lielo pilsētu asociāciju, starpinsitucionālā saskaņošanas sanāksme par MK noteikumu projektu (VSS-584).  Pildot MK 2018. gada 4. septembra sēdes protokollēmumā (TA – 1787, 29§, 3.punkts) ministrijai uzdoto, 2018.gada 7. septembrī notika izglītības ekspertu (Latvijas Pašvaldību savienība, Latvijas izglītības un zinātnes darbinieku arodbiedrība, arodbiedrība Latvijas izglītības vadītāju asociācija, Latvijas lielo pilsētu asociācija, biedrība “reģionālo attīstības centru apvienība”) sanāksme, kurā vienojās par precizējumiem Projekta redakcijā.  Pēc Projekta pieņemšanas tas tiks publicēts ministrijas mājas lapā, tiks informētas pilsētu un novadu pašvaldības. |
| 3. | Sabiedrības līdzdalības rezultāti | Izglītības pārvaldes vai speciālisti un Latvijas Lielo pilsētu asociācija nebija izteikusi iebildumus vai būtiskus priekšlikumus un atbalstīja sākotnēji plānoto noteikumu projektu (VSS-584).  Noteikumu projektā ir ņemti vērā vairāki sākotnēji plānotā noteikumu projekta (VSS-584) 2018. gada 25. jūlija starpinsitucionālajā saskaņošanas sanāksmē un saskaņošanas procesā izteiktie priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, vispārējās izglītības iestādes, to dibinātāji. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiešā veidā nenosaka jaunu institūciju izveidi vai esošo iestāžu likvidāciju vai reorganizāciju. |
| 3. | Cita informācija | Nav. |

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

10.09.2018.

3761

Buceniece 67047830

liga.buceniece@izm.gov.lv;

Rudzīte 67047807

[ance.rudzite@izm.gov.lv](mailto:ance.rudzite@izm.gov.lv)

Jansone 67047973

modra.jansone@izm.gov.lv